Grimt

grimt ir Latvijas progresīvā metāla grupas Oghre otrais studijas albums. Tas tika izdots . Ieraksts tika veikts Mārupē — Studija Gateris Gata Krievāna vadībā ar Jāņa Kalvāna piedalīšanos. Māsterēšanu veica britu grupas TesseracT dibinātājs un ģitārists Acle Kahney savā studijā 4D Sounds Miltonkeinsā, Apvienotajā Karalistē. Grimt singlu un albuma noformējumu veidojis mākslinieks Aigars Opincāns. Albums tika izdots sadarbībā ar alternatīvās mūzikas ierakstu kompāniju Grautiņa ieraksti.

2020. gada 22. decembrī albums tika iekļauts Intro.lv 15 labāko Latvijas 2020. gada albumu izlasē.

2021. gada 19. janvārī albums tika nominēts Mūzikas ierakstu gada balvai "Zelta Mikrofons" kategorijā "Metāla mūzikas albums".

Koncepcija 
Grimt ir otrais albums albumu triloģijā, kas katrs ir balstīts uz vienu no dzīvībai nepieciešamiem ķīmiskiem elementiem — skābekļa, ūdeņraža un oglekļa. Albuma vizuālajā noformējumā kāpnes veido burtu H, kas apzīmē ūdeņradi.

Šī albuma elements ir ūdeņradis. Dziesmu vārdos tiek izmantotas ar slīkšanu, grimšanu, ūdeņiem un citu šķidrumu un ar to saistītas metaforas un salīdzinājumi, piemēram, albuma otrajā skaņdarbā Trauksme ir frāze "Kā patīk pret straumi iet, nārstot un mirt; labāk būtu izkāpis krastā", Sarkans — "Sviedri straumēm plūst" un "Viss izmērcēts sarkanā", Māli — "Straumē tiks aizskalots viss, no liesmām līdz atspulgiem" un "Dziesmu svētku asaras satiekas Baltijas jūrā", Slāpes — "Bezrūpīgs atspīdums, kurā grimt dziļāk", kā arī noslēdzošā dziesma Rītausmas zirgs, kurā ir pieminētas dažāda lieluma ūdens formas — migla, pilītes, tērcītes, straumes, līči, jūras, upes, ezeri, dīķi, kanāli, lāsītes un peļķes.

Albums sākas ar sīnusa vilni, kas izmanto Rīdberga formulu, un ūdeņraža elektromagnētiskās radiācijas viļņa garumu vakuumā, lai veidotu ūdeņraža skaņu. Albums noslēdzas ar plūstošas upes (Tuleja) skaņām.

Albumā ir gan gari skaņdarbi (virs septiņām un desmit minūtēm), gan vidēja garuma — no četrām līdz sešām minūtēm. Tiek izmantoti dažādi taktsmēri un to maiņas vienas dziesmas ietvaros, piemēram, 3/4, 4/4, 5/4, 6/4, 5/8, 7/8, 9/8. Līdzīgi kā debijas albumā plaši tiek lietoti kvintakordi, mazi intervāli un disonējoši (maza sekunda, maza seksta, tritons), un minora skaņkārta un no tās atvasinātās skaņkārtas — harmoniskais minors, frīģiskā skaņkārta. Vokālists Oskars Dreģis lieto gan netīro, gan melodisku dziedāšanu, un dziesmā "Vaidava celies!" arī falsetu.

Šajā albumā pirmoreiz grupa izmanto arī politaktisku kompozīju, t. i., kad grupas dalībnieki atsevišķās dziesmu daļās spēlē dažādos taktsmēros. Viens piemērs ir dziesmas "Trauksme" noslēgums, kur basģitārists Andis un ģitārists Toms spēlē 5/8, savukārt, bundzinieks Normunds un ģitārists Kristaps spēlē 3/4. Cits piemērs ir "Rītausmas zirga" vidusdaļa ("Sateciet, saplūstiet..."), kur Kristaps spēlē frāzi 6/4, bet Toms to pašu frāzi spēlē ar garumu 9/8. Tā pati frāze tiek spēlēta vienlaicīgi ar diviem dažādiem garumiem jeb dažādos taktsmēros. Tikai pēc 12 atkārtojumiem partijas atkal saplūst kopā vienā. Zem tā Andis spēlē basa līniju ar taktsmēru 6/4.

Singli

Dziesmu saraksts 

 Viens — 05:35
 Trauksme — 06:06
 Sarkans — 04:01
 Māli — 04:22
 Vaidava celies! — 10:04
 Slāpes — 05:25
 Rītausmas zirgs — 07:20

Dalībnieki 
Oghre
 Oskars Dreģis — vokāls
 Normunds Balodis — bungas
 Kristaps Baķis — ģitāra un citi sitamie instrumenti
 Toms Gaļinauskis — ģitāra
 Andis Zvejnieks — basģitāra un pavadošais vokāls

Citi dalībnieki
 Gatis Krievāns — ieraksts un miksēšana
 Jānis Kalvāns — ieraksts, asistējoša loma
 Acle Kahney — māsterēšana (pirmveide)
 Aigars Opincāns — albuma un singlu mākslinieciskais noformējums

Atsauces 

2020. gada albumi
Oghre albumi